Storevik var uvanlig stor og sterk allerede som gutt, og han var svært energisk og dyktig. Han drev opp to store gårdsbruk, før han kjøpte handelsstedet Sveen i Gaular hvor han tjente godt som gjestgiver og handelsmann. Han eide flere jekter med mannskap, og han drev en lønnsom handel på Bergen. Ifølge historien ble livet hans snudd til det verre da kona døde. I 1817 giftet han seg på nytt med Hermikken Petrine Broch, og dette ekteskapet ble svært konfliktfylt. Storevik begynte å misbruke alkohol, og utviklet etter hvert sinnssykdom.